20/12/2012 | Administración LocalMunicipal
Mugardos
Aprobación definitiva do estudo de detalle para a definición das aliñacións da parcela de O Baño de Arriba, 43, promovido por dona Dolores Casal Grela

O Pleno do Concello, en sesión ordinaria celebrada o día 30 de novembro de 2012, aprobou definitivamente o Estudo de Detalle para a definición das aliñacións da parcela de O Baño de Arriba 43, promovido por Guillermo Ivan Kravchuk Biteri, redactado por Entasis Arquitectos S. L. P., con data 30 de novembro de 2012. En cumprimento do disposto no artigo 92 da Lei 9/2002, do 30 de decembro, de ordenación urbanística e protección do medio rural de Galicia, publícase o presente anuncio e remitiráselle á Consellería de Medio Ambiente, Territorio e Infraestruturas copia autenticada do expediente e dous exemplares do instrumento aprobado definitivamente, debidamente dilixenciados polo secretario do Concello. Contra o acordo de aprobación definitiva, que pon fin á vía administrativa, poderase interpoñer recurso contencioso-administrativo ante o Tribunal Superior de Xustiza de Galicia, no prazo de dous (2) meses a contar dende o día seguinte ao de publicación deste anuncio.1.1 ENCARNACION MERCEDES FADRIQUE BARATTA O presente proxecto redáctase por encargo da propietaria da finca Baño de Arriba 43 Dolores Casal Grela con DNI XXXXXXXXX á sociedade Entasis Arquitectos S. L. P., con C. I. F. B83016576, con enderezo social en Madrid, Cuesta de San Vicente 20, Oficina, 28008. Madrid.1.2 EQUIPO REDACTOR O equipo redactor do proxecto estivo composto por: Miguel J Morgade e Teresa Muños Pérez, arquitectos y con enderezo a efectos de notificacións Cuesta de San Vicente 20, Oficina, 28008. Madrid.1.3 DESCRICIÓN DO ENCARGO O planeamento vixente no municipio é o Plan Xeral de Ordenación Urbana de Mugardos de 1999. Tras conversas mantidas co Alcalde do Concello de Mugardos redáctase o expediente de Estudo de Detalle para establecer as aliñacións da parcela identificada co número de policía Baño de Arriba 43.2.1 OBXECTO E ÁMBITO DO ESTUDO DE DETALLE O obxecto do presente documento é establecer as aliñacións na parcela identificada en Baño de Arriba 43, 15620 Mugardos (A Coruña), xa que na delimitación que establece o Plan Xeral Vixente en BAÑO DE ARRIBA, esta é a única parcela que non ten marcadas as aliñacións posiblemente por erro, e posiblemente ao ter considerado o redactor do plan que se trataba únicamente dun conxunto edificatorio en parcela común, como así vén reflectido no plano de Normas. Desta maneira establecéranse as aliñacións a vial polo lindeiro Leste da parcela entendida como común, sen ter en conta que realmente nese conxunto edificatorio caben distinguir 3 parcelas independentes.2.2 ANTECEDENTES E SITUACIÓN URBANÍSTICA ACTUAL A parcela obxecto deste Estudo de Detalle conta cunha construción de máis de cen anos que se ordena en planta baixa, primeira e segunda. A construción atópase apoiada no que poderíamos considerar a aliñación oficial, marcada polas fachadas do conxunto edificatorio ao que pertence a vivenda. Posúe unha escaleira exterior e cuberta quebrada, cuestións que serán corrixidas coas obras que se pretenden realizar ao abeiro da licenza de obras solicitada anteriormente, e para cuxa obtención se redacta como complementario este documento. Esta parcela está afecta pola normativa de núcleo Rural establecida para esta zona de Baño de Arriba. O planeamento actual sobre a parcela é o de Núcleo Rural de Baño de Arriba, sendo as súas determinacións principais: A parcela ten unha superficie de 1307 m2 en catastro, e o fronte a vial é de aproximadamente de 32 m. Ten no seu vial de acceso unha fonte pendente en sentido Leste-Oeste elevándose cara ao final do vial que remata no límite da nosa parcela que se constitúe ademáis no límite do ámbito rural. A parcela actualmente conta con 3 edificacións, que son a propia vivenda cunha configuración en planta baixa + 2; un hórreo lixeiramente retranqueado da aliñación do vial e un alpendre constituído por varias dependencias. O nivel de conservación das edificacións é axeitado para a súa idade.2.3 MARCO LEGAL E COMPETENCIAL A redacción do presente Estudo de Detalle aterase ao convido na Lei do Solo, onde establece o seguinte: 1. En desenvolvemento dos plans xerais, plans parciais e especiais poderán redactarse estudios de detalle para quinteiros ou unidades urbanans equivalentes completas cos seguintes obxectivos: a. Completar ou reaxustar as aliñacións e as rasantes. b. Ordenar os volumes edificables. c. Concretar as condicións estéticas e de composición da edificación complementarias do planeamento.2. Os estudios de detalle en ningún caso poderán: a. Alterar o destino urbanístico do solo. b. Incrementar o aproveitamento urbanístico. c. Reducir ou modificar as superficies destinadas a viais, espazos libres ou dotacións públicas. d. Prever a apertura de vías de uso público que non estean previamente recollidas no plan que desenvolvan ou completen. e. Aumentar a ocupación do solo, as alturas máximas edificables ou a intensidade de uso. f. Parcelar o solo. g. Descoñecer ou infrinxir as demais limitacións que lles impoña o correspondente plan. h. Establecer novos usos e ordenanzas” A redacción do presente Estudo de Detalle aterase ao convido no Regulamento de Planeamento nos seus artigos 65 e 66, referentes á finalidade e contido deste intrumento.65.1. Os estudos de detalle poderán formularse coa exclusiva finalidade de: a) Establecer aliñacións e rasantes, completando as que xa estiveren sinaladas no solo urbano polo Plan xeral, normas complementarias e subsidiarias de planeamento ou proxecto de delimitación de solo urbano, nas condicións que estes documentos de ordenación fixen, e reaxustar e adaptar as aliñacións e rasantes previstas nos intrumentos de ordenación citados, de acordo igualmente coas condicións que ao respecto fixen. b) Adaptar ou reaxustar aliñacións e rasantes sinaladas en Plans parciais. c) Ordenar os volumes de acordo coas especificacións do Plan xeral ou das normas complementarias e subsidiarias de planeamento en solo urbano, ou coas propias dos Plans parciais nos demáis casos, e completar, no seu caso, a rede de comunicacións definida nos mesmos con aquelas vías interiores que resulten necesarias para proporcionar acceso aos edificios cuxa ordenación concreta se estableza no propio estudo de detalle.65.2 A posibilidade de establecer aliñacións e rasantes a través de estudos de detalle limitarase ás vías da rede de comunicacións definida no Plan ou norma cuxas determinacións sexan desenvolvidas por aquél.65.3 Na adaptación ou reaxuste do sinalamento de aliñacións e rasantes do Plan xeral, normas complementarias e subsidiarias, Plan parcial ou proxecto de delimitación, non se poderá reducir a anchura do espazo destinado a viais nin as superficies destinadas a espazos libres. En ningún caso a adaptación ou reaxuste do sinalamento de aliñacións poderá orixinar aumento de volume ao aplicar as ordenanzas ao resultado da adaptación ou reaxuste realizado.65.4 A ordenación de volumes non poderá supor aumento de ocupación do solo nin das alturas máximas e dos volumes edificables previstos no Plan, nin incrementar a densidade de poboación establecida no mesmo, nin alterar o uso exclusivo ou predominante asignado por aquél. Respectaranse en todo caso as demáis determinacións do Plan.65.5 En ningún caso poderá producir prexuízo nin alterar as condicións de ordenación dos predios colidantes.65.6 Os estudos de detalle non poderán conter determinacións propias de Plan xeral, normas complementarias e subsidiarias de planeamento e Plan parcial que non estiveran previamente establecidas nos mesmos.66. Os estudos de detalle conterán os seguintes documentos: 1. Memoria xustificada da súa conveniencia e da procedencia das solucións adoptadas.2. Cando se modifique a disposición de volumes efectuarase, ademáis, un estudo comparativo da edificabilidade resultante por aplicación das determinacións previstas no Plan, e das que se obteñen no estudo de detalle, xustificando o cumprimento do establecido sobre este extremo no número 3 do artigo anterior.3. Planos a escala axeitada e, como mínimo, 1:500 que expresen as determinacións que se completan, adaptan ou reaxustan, con referencias precisas á nova ordenación e a súa relación coa anteriormente existente.2.4 XUSTIFICACIÓN DA NECESIDADE DO ESTUDO DE DETALLE A parcela obxecto deste estudo de detalle non teñen marcadas as aliñacións na documentación do Plan Xeral de Ordenación Municipal de Mugardos, co conseguinte agravio que isto lle implica e co conseguinte detrimento de viabilidade de desenvolvemento en relación ao resto de parcelas situadas no mesmo ámbito rural. Co presente Estudo de Detalle non se cambia ningunha determinación do PXOMM se non que se marcan as aliñacións que de facto constitúe a fachada do inmoble ao vial. Marcar esta aliñación non supón ningún aumento de edificabilidade. Non supón tampouco aumento de alturas máximas na construción. Non afecta a edificacións existentes, nin require de expropiacións adicionais de terreo público ou privado. A definición de aliñacións proposta neste Estudo de Detalle non implica reclasificación de solo nin incremento da intensidade de uso; tampouco supón alteración das rasantes existentes nin dos sistemas xerais previstos no planeamento vixente. Non se modifica en ningún caso a disposición dos volumes existentes. Únicamente serve este documento para establecer en plano unha liña grosa que marque en planimetría a aliñación oficial que, como xa dixemos, está constituída na realidade física pola liña da fachada das vivendas que forman o conxunto edificatorio (trátase de varias parcelas con edificacións adosadas). Na zona de estudo ésta é a única parcela que non conta coa liña grosa que marca a aliñación oficial. Polo tanto, e de acordo co establecido no artigo 93.4 da LOUG, non é necesario obter o informe previo á aprobación inicial ao que fai referencia o artigo 85.1 da LOUGA. Todas as aliñacións reflectidas no plano existente do Plan Xeral de Ordenación Municipal establecen unhas aliñacións que respectan sempre as fachadas existentes establecendo un ancho de vial de 6 m. entre novas aliñacións. Sempre nestes casos se realizan as futuras ampliacións de vial cara a parcela na que non existan edificacións, xa que ao ser estas moi anteiores á redacción de planeamento, o redactor con bo criterio mantén a aliñación existente creada pola fachada e así dese modo establece a aliñación da rúa na parcela de en fronte conseguindo un vial de 6 m. Na nosa parcela tratarase da mesma maneira nesta proposta, deixando a aliñación na fachada actual. Non se establece outro límite do vial ao estar este fóra do ámbito de planeamento de núcleo rural. É posible non obstante marcar o outro límite do vial na pacela enfrontada mantendo a dimensión de vial de 6 m.2.5 TRAMITACIÓN DO ESTUDO DE DETALLE. Na tramitación deste documento atenderase ao disposto nos artigos 86, 89 e 90 da Lei 9/2002, de 30 de decembro. De ordenación urbanística e protección do medio rural de Galicia, coas modificacións derivadas da Lei 15/2004, de 29 de decembro. … 2. Os estudos de detalle serán aprobados inicialmente polo órgano municipal competente e sometidos a información pública polo prazo mínimo de vinte días mediante anuncio que se publicará no Diario Oficial de Galicia en un dos xornais de maior circulación na provincia. Á vista do resultado da información pública, o órgano municipal aprobaraos definitivamente coas modificacións que resulten pertinentes. … … 1. Correspóndelle ao conselleiro competente en materia de urbanismo e ordenación do territorio a aprobación definitiva das normas subsidiarias e complementarias de planeamento, dos plans xerais de ordenación municipal, dos plans de protección, rehabilitación e mellora do medio rural e dos instrumentos de planeamento que afecten a varios termos municipais.2. A aprobación definitiva dos plans parciais, especiais e de sectorización e dos estudos de detalle corresponderalle ao órgano municipal competente.1. O prazo máximo para resolver sobre a aprobación inicial de plans de desenvolvemento de plan xeral de iniciativa particular será de tres meses, a contar a partir da súa presentación no rexistro xeral do concello. Transcorrido este prazo sen que teña recaído resolución expresa, poderá entenderse outorgada a aprobación inicial do correspondente instrumento de planeamento.2. O prazo para a aprobación definitiva polo concello de plans de desenvolvemento dos plans xerais será de seis meses, e para a aprobación definitiva de estudos de detalle será de tres meses, a contar dende o acordo de aprobación inicial. Transcorrido este prazo sen que procedese á notificación da resolución, poderá entenderse aprobado definitivamente o plan, sempre que se tivese realizado o trámite de información pública e obtido os informes preceptivos en sentido favorable, de conformidade coa lexislación aplicable, ou no seu caso, tivesen sido recabados os informes e tiveran transcorrido os prazos para emitilos.3. Non se aplicará o silencio administrativo estimatorio cando os plans ou instrumentos contivesen determinacións contrarias á lei, aos plans de superior xerarquía ou ás directrices de ordenación do territorio de Galicia. Planos de información 1. SITUACIÓN XEOGRÁFICA E EMPRAZAMENTO 2. CARTOGRAFÍA CATASTRAL 3. FOTO AÉREA 4. PLANO DE ALIÑACIÓNS DO PXOMM SIN ESCALA PLANO 01. Plano de ordenación de núcleo rural e aliñacións do PXOM de Mugardos. E 1/500. PLANO 02. Plano de ordenación de núcleo rural e aliñacións do PXOM de Mugardos. E 1/500. Mugardos, 11 de decembro de 2012 O ALCALDE Asdo) XOSÉ FERNÁNDEZ BARCIA